o
Tulta Jerusalemista
Pastori Oren Lev Ari
Katsotaan Matt. 12:15, jakeen loppuosa: -
Ja monet seurasivat häntä, ja hän paransi heidät kaikki.
Hän paransi heidät kaikki.
Rakkaat veljet ja siskot, haluan kertoa teille tämän: -
Taivaallinen Isämme on armollinen Jumala.
Hän on täydellinen rakkaus.
Hän haluaa parantaa kaikki ihmiset, ja kaikki ongelmat.
Uskon, että jos Hänen lapsillaan on jokin ongelma, -
Hän haluaa parantaa kaikki.
Uskon Hänen parantavan jopa ei-uskovatkin, -
koska parantuminen...
Parantuminen vetää ihmisten sydämiä Jumalan puoleen.
Parantuminen on todistus siitä, että Jumala elää.
Koska Jumala on rakkaus, Hän ei luo sairauksia.
Uskon, ettei Jumala anna sairauksia.
Ei ruumiillisia, psyykkisiä, eikä hengellisiä sairauksia.
Joskus ihmiset voivat olla sairaita myös hengellisesti.
En usko Jumalan antavan sairauksia pankkitilillemme, eikä minnekään.
Sen tekee Saatana.
Sairaudet ovat epämiellyttäviä.
Meillä ei ole mukavaa olla sairaana.
Ajatelkaa tätä: -
Täällä on vanhempia.
Haluaisitteko rangaista lapsianne sairaudella?
Tyttäreni ei käytä takkia mennessään ulos, vaikka on kylmä.
Käsken häntä käyttämään takkia, mutta hän ei halua.
Hän lähtee ulos.
Hän palaa kotiin vilustuneena.
Mitä minä sanon? Jos olen hyvä isä, -
sanonko: "Hienoa! Kun et kuunnellut minua, -
siitäs sait, saitko nyt opiksesi!"
Joskus teemme niin, Jumala ei tee koskaan niin.
Jumala ei tee niin, se meidän täytyy ymmärtää.
Haluan sanoa vielä enemmän: -
Kun lapseni ovat sairaana, olen huolestuneempi -
kuin silloin, kun olen itse sairas.
Se koskettaa minua syvemmin kuin se, että minulla on huono olo.
Siksi, koska rakastan heitä, ja elän heitä varten.
Elän lapsiani varten.
Niin myös Jumala elää meitä varten.
Hän antoi meille sydämensä.
Monet eivät usko sitä.
He sanovat, että Jumala rankaisee sairaudella.
Se ei ole totta. Se on Saatanan vale.
Jumala haluaa parantaa kaikki.
Se on Hänen täydellinen tahtonsa.
Jeesus paransi kaikki lähes kaikkialla missä kulki.
Mutta on yksi paikka missä Hän ei voinut tehdä ihmeitä.
Kapernaumissa. Muistatteko sen?
Koska kukaan ei ole profeetta omalla maallaan.
Miksei Hän voinut? Koska heillä ei ollut uskoa.
Toiseksi, koska he katsoivat Jeesusta lihassa.
Hänen sisarensa ja veljensä olivat siellä heidän keskellään.
"Mikä hän luulee olevansa?"
Miksi emme pysty vastaan- ottamaan parantumista nyt?
Eilen opetin tästä raamattukoulussa.
Ensinnäkin, koska emme usko sen olevan Jumalan tahto.
Toiseksi, koska ihminen ei paranna, vaan Jumala parantaa.
Totta, että Jeesus sanoi: "pankaa kätenne heidän päälleen, -
niin he paranevat."
Mutta kun teemme niin, emme me paranna, vaan Jumala.
Se on Jumalan tehtävä.
Mistä sairaudet tulevat?
Uskon, että sairaus on kirous.
Mitä mieltä te olette?
Kun Jumala loi ihmisen, sairauksia ei ollut.
Jos se olisi ollut Jumalan tahto, jos Jumala luo sairauksia, -
Hän olisi antanut ensimmäiselle ihmiselle ainakin yhden sairauden.
Mutta hän loi ihmisen täydelliseksi ja täysin terveeksi.
Terveeksi hengeltään, sielultaan ja ruumiiltaan.
Mistä sairaudet tulivat?
Tottelemattomuudesta Herraa kohtaan.
Koska ihmiset eivät totelleet Jumalan sanaa, -
ja siksi kiroukset tulivat, ja sairaudet alkoivat maan päällä.
On tärkeää ymmärtää, etten koskaan -
pakota ihmisiä parantumaan uskossa, jos heillä ei ole uskoa.
Yritän herättää uskoa, mutta jos sitä ei ole, -
menköön lääkärille, jotta saavat lääkkeitä ja parantuvat.
Mutta jos voit vähän uskoa, että Jumala parantaa sinut, -
parempi on uskoa.
Jos et usko, on parempi, että menet lääkärille.
Parantuminen on Jumalan täydellinen tahto.
Jeesus sanoi eräälle naiselle, -
että parantuminen on "lasten leipää".
Meidän täytyy ymmärtää, mitä Hän tarkoittaa.
Jeesus puhui usein profeetallisesti.
Raamattukoulussa minulle sanottiin, -
ettei Hän halunnut parantaa naisen tytärtä, -
koska tämä ei ollut juutalainen.
Koska Jeesus sanoi: "Minut on lähetetty vain -
Israelin kadonneitten lammasten tykö.
En tahdo antaa lasten leipää koirille."
Näin Hän sanoi. En usko Hänen tarkoittaneen sitä, -
koska Hän on armollinen ja laupias kaikkia kohtaan.
Ensinnäkin Hän toimi silloin Vanhassa liitossa.
Uutta liittoa ei vielä ollut, koska Häntä ei oltu ristiinnaulittu.
Ja Hän todella tuli ensiksi Israelia varten.
Jumalalla oli suhde ensiksi Israelin kansaan.
Mutta esimerkiksi Elisa paransi syyrialaisen sotapäällikön.
Tällaisia tapauksia oli.
Uskon, että Jeesus ensinnäkin halusi herättää naisessa uskoa.
Toiseksi uskon Hänen puhuneen profeetallisesti -
meille, jotka uskomme Häneen -
Hänen kuolemansa ja ylösnousemuksensa jälkeen, -
että parantuminen on ulottuvillamme, -
ja on Taivaallisen Isämme tahto, että otamme sen vastaan.
Eikä se ole vaikeaa, se on "leipää" meitä varten.
Te vanhemmat ymmärrätte, että haluamme lastemme parantumista.
Sitä varten teemme työtä.
Sitä varten elämme.
Mitä varten me elämme ja teemme työtä?
Jotta lapsillamme olisi ruokaa ja he voisivat hyvin.
Eikö totta?
Myös Isämme taivaassa on sellainen.
Hän tahtoo parantaa kaikki.
Hän tahtoo parantaa myös meidät tänään.
Kaikissa asioissa.
Oli kyse sitten ihmissuhteista, rahasta, ruumiista tai sielusta.
Missä tahansa asiassa tarvitsetkin parantumista.
Hän on rakkaus, ja Hän tahtoo tehdä sen.
Jos et pysty ottamaan vastaan parantumista, -
jos sinulla on jokin este, -
sinun täytyy ehkä tehdä parannus, ja pyytää anteeksi Isältä, -
eikä siinä ole mitään pahaa.
Kun Jeesuksen luo tuotiin halvaantunut...
Katsotaan Mark. 2:1.
Ja muutamien päivien perästä hän taas meni Kapernaumiin -
ja kun kuultiin hänen olevan kotona, -
kokoontui paljon väkeä, niin etteivät he enää -
mahtuneet oven edustallekaan.
Ja hän puhui heille sanaa.
Ja he tulivat tuoden hänen tykönsä halvattua, -
jota kantamassa oli neljä miestä.
Ja kun he väentungokselta eivät päässeet häntä tuomaan -
hänen tykönsä, purkivat he katon siltä kohdalta, missä hän oli, -
ja kaivettuaan aukon laskivat alas vuoteen, jossa halvattu makasi.
Kun Jeesus näki heidän uskonsa, sanoi hän halvatulle: -
"Poikani, sinun syntisi annetaan anteeksi".
Hän oli halvaantunut, sairaus sai hänet otteeseensa, -
koska hän oli tehnyt syntiä.
Eihän Jeesus muuten olisi sanonut niin.
Mutta huomatkaa, missä parantuminen on.
Vain yhdessä ainoassa paikassa: -
Hänen Sanassaan.
Vielä kerran: parantuminen on Sanassa, -
ja Sana on suussamme, ja se uudistaa ajatuksemme, -
ja se nousee sydämestämme.
Sydämen uskolla tullaan vanhurskaaksi, -
ja suun tunnustuksella pelastutaan.
Se on parantumisen periaate.
Kun sydämmelläsi uskot, että Hän on parantava Jumala.
"Minä olen sinun Jumalasi, Herra, sinun Parantajasi."
"Jos olet kuuliainen, jos teet tahtoni, -
jos kuulet minua, ja rakastat minua, -
minä parannan sinut", sanoo Herra.
Nyt paljastan teille jotain uutta.
Ette ole kuulleet tästä koskaan.
Lain mukaan kaikki ovat tehneet syntiä, -
kaikki ovat syntisiä ja ansiottomia.
Eikö niin?
Miksi laki annettiin meille?
Näyttämään ihmiselle, ettei hän ole täydellinen.
Kuunnelkaa, tämä on tärkeää.
Laissa on kolme keskeistä kirousta juutalaisille.
Kirottu on se, joka ei noudata Jumalan lakia joka päivä.
Kaikkia käskyjä.
Niin sanoo Galatalaiskirje ja 5. Mooseksen kirja.
Kuunnelkaa: kolme keskeistä kirousta: -
sairaudet, köyhyys ja hengellinen kuolema.
Ne me saamme, jos emme noudata lakia, juutalaisina.
Entä pakanat?
He nimenomaan elivät vastoin Jumalan lakia.
Onko totta?
He eivät tunteneet Jumalan lakia.
Jumalalla ei ollut heihin mitään yhteyttä.
Hänellä oli yhteys vain kansaansa Israeliin.
Myös he ovat ansiottomia.
Juutalaiset, koska he eivät noudattaneet lakia, -
he eivät pystyneet siihen, -
ja myös he.
Katsotaan Galatalaiskirje 3:21.
Onko sitten laki vastoin Jumalan lupauksia?
Pois se! Sillä jos olisi annettu laki, -
joka voisi eläväksi tehdä, -
niin vanhurskaus todella tulisi laista.
Mutta Raamattu on sulkenut kaikki synnin alle, -
että se, mikä luvattu oli, -
annettaisiin uskosta Jeesukseen Kristukseen niille, jotka uskovat.
Mitä oli luvattu?
Kirottu on jokainen, joka on puuhun ripustettu.
Huomatkaa nyt.
Ensimmäisen ihmisen tottelemattomuuden vuoksi -
tulivat kiroukset ja sairaudet maailmaan.
Mutta nyt, kun aika oli täytetty, kuten luvussa 4 lukee, -
katsotaan Gal. 4:4.
Mutta kun aika oli täytetty, lähetti Jumala Poikansa, -
vaimosta syntyneen, lain alaiseksi syntyneen...
Me ansaitsemme kiroukset.
Jeesus tuli ja täytti koko lain.
Tämä on hyvin tärkeää.
Jos et täytä lakia, saat osaksesi kiroukset.
Jos täytät lain, mitä saat?
Siunaukset.
Lain mukaan Hän saavutti lain siunaukset.
Itselleen.
Lain mukaan Hän sai siunaukset.
Siksi Hän sanoi: -
"Maailman ruhtinas tulee, ja minussa hänellä ei ole mitään."
Usein uskonnolliset, fariseukset ja saddukeukset syyttivät Häntä -
siitä ettei Hän noudattanut lakia, kyllä Hän noudatti.
Mutta Hän ei noudattanut kansan perinteitä.
Hän sanoi: "Te sotkette ihmisten ajatukset.
Te ette noudata Mooseksen lakia, koska jos te noudattaisitte, -
näkisitte minut siinä."
Jeesus tuli ja täytti lain, ja sai siunaukset.
5. Mooseksen kirja luku 28.
Hän sai kaikki lain siunaukset.
Hän saavutti ne lain mukaan.
Ei Saatana, ei enkelit, eivätkä ihmiset voi syyttää Häntä, -
koska Hän täytti lain.
Siksi Hän sanoi: -
"En minä ole tullut lakia kumoamaan, vaan täyttämään."
"Olen saanut siunaukset. Nyt menen ristille, -
koska kirottu on jokainen, joka on puuhun ripustettu.
Menen, jotta voisin antaa elämäni -
ensimmäisen ihmisen tottelemattomuuden edestä.
Jeesus sanoi maksavansa juutalaisten, pakanoiden ja koko maailman edestä.
Sillä niin on Jumala maailmaa rakastanut, -
että hän antoi ainokaisen Poikansa, -
ettei yksikään hukkuisi... jo silloin Jeesus sanoi, -
ettei ole väliä, onko juutalainen vai ei.
Ettei yksikään, joka häneen uskoo, hukkuisi...
Ei yksikään.
Tässä on voima parantaa.
Joh. 15:7.
Jos te pysytte minussa ja minun sanani pysyvät teissä, -
niin anokaa, mitä ikinä tahdotte, ja te saatte sen.
Meidän ei tarvitse yrittää täyttää lakia, -
vaan pysyä Hänessä, ja Hänen Sanansa meissä.
Se on meidän tehtävämme, se on rakkaudellinen yhteys.
Hänen veressään emme saaneet parantumista, -
vaan syntien anteeksiantamuksen.
Hänen haavainsa kautta me olemme paratut.
Useat Raamatun kohdat puhuvat tästä: -
Jesaja, Matteus ja Pietari.
Hänen haavansa ovat meidät parantaneet.
Hän vuodatti verensä antaakseen anteeksi syntimme.
Hän nousi kuolleista julistaakseen meidät vanhurskaiksi.
Hänen haavainsa kautta me olemme parantuneet.
Hän on sanonut sen Sanassaan. Hän uskollinen Jumala.
Hän on rakkaus.
Hän haluaa parantaa kaikki, koko maailman.
Sillä niin on Jumala maailmaa rakastanut.
Jos Hänen rakkautensa peittää koko maailman, -
haluaa Hän myös parantumisen yltävän kaikkialle.
Ymmärrättekö mitä tapahtuu?
On helppoa ottaa vastaan parantuminen.
En haluaisi rangaista lapsiani sairaudella.
Vaikka he eivät tottelisikaan minua.
Jos lapseni ei pukenut takkia päälle, -
vaikka käskin tuhat kertaa, eikä hän tehnyt mitä käskin.
Silti kärsin siitä, kun hän on sairas.
Vaikka emme ole kuuliaisia... Ymmärrättekö?
Jumala ei halua sitä.
Hän kärsii vielä enemmän kuin me.
"Ai, minuun sattuu!"
Tiedättekö, miten taivaalliseen Isäämme sattuu silloin?
Hän kysyy: "Miksi teit sen?"
Usein sairastumme, kun emme elä rakkaudessa.
Kun tuomitsemme toisiamme, kun juoruilemme.
Teemme paljon kaikenlaista pahaa.
Uskon Jumalan kärsivän paljon enemmän silloin kun olen sairas.
Kun olen sairas, minusta tuntuu epämiellyttävältä, -
ja minun on vaikea rukoilla ja olla yhteydessä Häneen, -
jokin häiritsee minua.
Hän ei halua sitä.
Hän on rakkaus, ja Hän haluaa parantaa.
Ja näin on kaikilla alueilla.
Olen puhunut ikäänkuin kyse olisi vain ruumiin terveydestä.
Jumala haluaa parantaa kaikki ongelmat, -
perheissä, ihmissuhteissa, työssä, palvelutyössä, raha-asioissa.
Kaikissa asioissa parantuminen on Hänen Sanassaan.
Hänen haavoissaan me kaikki olemme parantuneet.
Hänen Sanansa on suussamme, ja jos uskomme Hänen Sanaansa, -
ja julistamme sitä uskossa, se valtaa paikkansa.
Ihmiset kysyvät: "No miksei se tapahdu?"
Ei se sitten tapahdukaan.
Ei se toteudu, koska sanoit jo, ettei se toteudu.
Jumala sanoo Habakukin kautta: Jos se viipyy, odota sitä.
Sillä varmasti se toteutuu, eikä se myöhästy.
Odota sitä!
Rukoillaan.
Me saamme parantumisen, koska Jeesus saavutti sen lain mukaan.
Jeesus sai lain siunaukset.
Hän täytti lain, ja sai siunaukset.
Ja antoi meille, kuten on kirjoitettu: -
Hän, vaikka oli rikas, tuli meidän tähtemme köyhäksi, -
että me hänen köyhyydestään rikastuisimme.
Rukoillaan.
Taivaallinen Isämme, me kiitämme Sinua Jeesuksen nimessä.
Kiitos, Isä, että olet parantava Jumala.
Parantava Jumala, se on yksi nimistäsi, Isä.
Kiitos, Herra, Sinun totuudestasi.
Siitä, että Jeesuksen haavoissa me olemme parantuneet.
Isä, rukoilen kaikkien täällä olevien puolesta, -
ja kaikkien katsojien puolesta.
Isä, Jeesuksen nimessä, kiitän Sinua, -
että Jeesuksen Kristuksen kautta saamme siunaukset.
Kiitos, Isä, että Jeesus saavutti siunaukset.
Eikä kirouksilla ole voimaa eikä valtaa, -
eikä auktoriteettia elämässämme.
Me nuhtelemme kaikkia sairauksia.
Uskomme, että Hänen haavansa ovat parantaneet meidät, -
ja Hänen veressään olemme saaneet anteeksi.
Ja Hänen ylösnousemuksessaan meidät on julistettu vanhurskaaksi.
Jeesuksen Kristuksen nimessä Isä rukoilen -
koko tämän seurakunnan puolesta. Julistan täydellistä parantumista.
Julistan Sinun armosi ja rakkautesi voimaa.
Pyhän Hengen voimaa, Jumalan Hengen mahtia.
Isä, Herra, kiitämme Sinua siitä että olet sanonut, -
että saamme siunaukset, ja parannamme sairaita, -
nostamme ylös kuolleita, ja karkotamme pahoja henkiä.
Käskit meitä iloitsemaan siitä, että nimemme on kirjoitettu -
on kirjoitettu taivaassa elämän kirjaan.
Sinun luonasi.
Kiitos, Isä!
Me kiitämme Sinua Jeesuksen nimessä.
Tätä me julistamme: -
Parantuminen on Sanassa, ja Sana on suussamme, -
Herramme Jeesuksen nimessä, Isä.
Julistamme tätä.
Parantumista kaikilla alueilla.
Haluan näyttää teille vielä yhden kohdan.
Luuk. 6:17-18.
Ja hän astui alas heidän kanssaan ja seisahtui lakealle paikalle, -
ja siellä oli suuri joukko hänen opetuslapsiaan ja paljon kansaa -
kaikesta Juudeasta ja Jerusalemista ja Tyyron ja Siidonin rantamaasta.
Nämä olivat saapuneet kuulemaan häntä ja parantuakseen taudeistansa.
Ja myös ne, jotka olivat saastaisten henkien vaivaamia, -
tulivat terveiksi.
Ja kaikki kansa tahtoi päästä koskettamaan häntä, -
koska hänestä lähti voima, joka paransi kaikki.
Ystävät, se sama voima, joka Hänessä oli...
Muistatteko sen naisen?
Hän oli sairastanut verenjuoksua 12 vuotta.
Nainen kosketti Jeesusta, ja Jeesuksesta lähti voima, -
ja nainen parani.
Sama voima on täällä nyt.
Koska Hän on antanut meille Pyhän Hengen.
Se on sama voima, joka oli Jeesuksessa.
Se on Jumalan Hengen voima.
Kun Pyhä Henki tulee teihin, te saatte voiman, -
te saatte voiman korkeudesta.
Sama voima on täällä.
Nyt voit saada parantumisesi, läpimurtosi, ihmeesi, -
juuri nyt, jos uskot.
Päätän uskoa nyt.
En tiedä, mitä sitten tapahtuu, mutta päätän uskoa nyt.
En minä paranna, vaan Jumala parantaa.
Suomennos: Hannele Tainio